আইলা (নগরী)

আইলা (আরবি: آيلة) ছিল একটি প্রাচীন মুসলিম নগরী, যা বর্তমান আকাবা, জর্দানে অবস্থিত। এটি ছিল আরব উপদ্বীপের বাইরে প্রতিষ্ঠিত প্রথম ইসলামি নগরী। এর ধ্বংসাবশেষ বর্তমান শহরের কেন্দ্রের উত্তর-পশ্চিমে অবস্থিত। ইতিহাস ৬৩০ সালে, হিজরতের অল্প কিছুদিন পর, ইসলামের নবী মুহাম্মদ বর্তমান আইলার কাছে অবস্থিত বাইজান্টিয়ান নগরী আইলানার খ্রিস্টান বিশপ-এর সঙ্গে একটি চুক্তি স্বাক্ষর করেন। এই চুক্তির ফলে ইসলামি বিস্তার শান্তিপূর্ণভাবে সম্ভব হয়। এই নগরীর ভিত্তি স্থাপন করেন খলিফা উসমান ইবনে আফফান, আনুমানিক ৬৫০ খ্রিষ্টাব্দে। উমাইয়া (টেমপ্লেট:৬৬১–টেমপ্লেট:৭৫০), পরে আব্বাসীয় (টেমপ্লেট:৭৫০–টেমপ্লেট:৯৭০) এবং ফাতিমীয় (টেমপ্লেট:৯৭০–টেমপ্লেট:১১১৬) শাসনামলে শহরটি সমৃদ্ধি লাভ করে। কিন্তু ১২শ শতকের শেষের দিকে ভূমিকম্প, বেদুইন ও ক্রুসেডারদের আক্রমণে শহরটি ক্ষতিগ্রস্ত হয়। বালডুইন প্রথম ১১১৬ সালে কোনো বড় প্রতিরোধ ছাড়াই শহরটি দখল করেন। এরপর শহরের কেন্দ্র ৫০০ মিটার দক্ষিণে উপকূল বরাবর সরিয়ে নেওয়া হয়, যেখানে বর্তমানে মামলুক দুর্গ ও আকাবা পতাকা স্তম্ভ অবস্থিত। আইলা ছিল ভারতের দিকে যাত্রাপথের একটি গুরুত্বপূর্ণ কেন্দ্র, যা সুগন্ধি দ্রব্য, যেমন লোবান ও মোহর রপ্তানির পথ হিসেবে ব্যবহৃত হতো। এই শহরটি সহস্র এক রজনীর বিভিন্ন কাহিনিতেও উল্লেখিত হয়েছে। ১৯৮৬ সালে শিকাগো বিশ্ববিদ্যালয়ের উদ্যোগে আমেরিকান ও জর্ডানীয় যৌথভাবে খনন কাজ শুরু করে। বর্তমানে প্রাপ্ত ধ্বংসাবশেষের পাশাপাশি কিছু গুরুত্বপূর্ণ আবিষ্কার সংরক্ষিত আছে আকাবা প্রত্নতাত্ত্বিক জাদুঘরে (যেমন, মিশরীয় গেটের ওপরে থাকা একটি শিলালিপি) এবং আম্মানে জর্ডান প্রত্নতাত্ত্বিক জাদুঘরে। নগর পরিকল্পনা শহরটি ছিল ১৭০ × ১৪৫ মিটার আয়তাকার একটি দুর্গবেষ্টিত এলাকা, যার প্রাচীর ছিল ২.৬ মিটার পুরু ও ৪.৫ মিটার উঁচু। শহরটিকে রক্ষা করত ২৪টি টাওয়ার। এর চারদিকে চারটি প্রবেশদ্বার ছিল, যা দুইটি প্রধান রাস্তা নির্ধারণ করত—এই রাস্তা দুটি কেন্দ্রে একে অপরকে অতিক্রম করত। প্রবেশদ্বারগুলো ছিল : উত্তর দিকে মিশরীয় দরজা, পূর্বে দমিয়াতের দরজা, দক্ষিণে হেজাজ দরজা ও পশ্চিমে সমুদ্র দরজা। এই দুটি প্রধান রাস্তার সংযোগস্থলে একটি টেট্রাপাইলন (চারদিক খোলা এক ধরণের আর্চ) অবস্থিত ছিল, যা ১০ম শতকে একটি সুসজ্জিত আবাসিক ভবনে রূপান্তরিত হয়। এই ধরনের নগর পরিকল্পনা, যাকে মসির বলা হয়, তা প্রাচীন মুসলিম দুর্গবেষ্টিত বসতির একটি আদর্শ উদাহরণ। আইলার এই দুর্গাকৃতি শহরে ছিল একটি মসজিদ, যা উত্তর-পূর্ব কোণে অবস্থিত ছিল এবং যার পরিমাপ ছিল ৩৫ × ৫৫ মিটার। এই শহরটি বিখ্যাত ভূগোলবিদ শামস উদ-দীন মুকাদ্দাসির বর্ণনাতেও উঠে এসেছে। এমন পরিকল্পনার অনুরূপ নিদর্শন পাওয়া যায় মিশরের আল-ফুস্তাত, এবং ইরাকের বাসরা ও কুফা শহরগুলিতে। প্রবেশযোগ্যতা আইলার ধ্বংসাবশেষ দিনে খোলা থাকে। কিছু স্থানে শহরের প্রাচীরের উচ্চতা তিন মিটার পর্যন্ত পৌঁছেছে। বর্তমানে এই এলাকা একটি ওয়াদি (শুকিয়ে যাওয়া নদীর খাত) দ্বারা অতিক্রান্ত। আরও দেখুন টেমপ্লেট:অন্যান্য প্রকল্প সংশ্লিষ্ট পৃষ্ঠাসমূহ আসেপাশের অন্যান্য প্রত্নতাত্ত্বিক স্থান: আকাবার প্রাচীন গির্জা তেল এল-খেলাইফেহ বহিঃসংযোগ (ইংরেজি) Aqaba Archeological - aqaba.jo ওয়েব্যাক মেশিনে আর্কাইভকৃত ১৪ ডিসেম্বর ২০২৪ তারিখে টেমপ্লেট:Plume Museum with No Frontiers : Ayla টেমপ্লেট:Plume নগর পরিকল্পনার মানচিত্র ওয়েব্যাক মেশিনে আর্কাইভকৃত ৩ মার্চ ২০১৬ তারিখে টেমপ্লেট:Portail